cyanic-selkie/wikianc huggingface dataset:
4 KINGS อาชีวะ ยุค 90
งานสร้างและผลตอบรับ
ภาพยนตร์สร้างจากเหตุการณ์ที่เกิดขึ้นจริงในสังคมไทยเกี่ยวกับประเด็นการทะเลาะวิวาทของวัยรุ่นนักศึกษาอาชีวะที่ทำร้ายผู้ไม่เกี่ยวข้องด้วย พวกเขามักจะทะเลาะกันตามท้องถนน บนรถเมล์หรือที่ป้ายรถเมล์ ผู้กำกับและผู้เขียนบทภาพยนตร์คือ พุทธิพงษ์ นาคทอง เคยผ่านช่วงเวลาเลวร้ายนี้มาจึงใช้ประสบการณ์ของตัวเองถ่ายทอดออกมาเป็นบทภาพยนตร์ โดยใช้เวลาเตรียมงานนานถึง 7 ปีกว่าจะมีการผลิตและออกฉาย และเป็นภาพยนตร์เรื่องแรกของเขาจากบริษัทสร้างภาพยนตร์น้องใหม่ชื่อ เนรมิตหนังฟิล์ม
4 KINGS พัฒนาตัวเองจากหนังสั้นชื่อเดียวกันที่เผยแพร่ทางโซเชียลเมื่อกลางปี ​​พ.ศ. 2558 ว่าด้วยศึกระหว่างนักศึกษาอาชีวะจนเป็นที่รู้จัก
เมื่อเปิดตัวก็ได้รับความนิยมอย่างรวดเร็วและกลายเป็นปรากฏการณ์ ขึ้นเป็นอันดับ 1 บ็อกซ์ออฟฟิศในช่วงสุดสัปดาห์ โดยทำรายได้รวม 50 ล้านบาท หลังฉายเพียง 4 วัน แซงหน้าหนังสยองขวัญไทย-เกาหลีใต้เรื่องร่างทรงของจีดีเอช เมื่อวันอังคารที่ 14 ธันวาคม นายมงคลกิตติ์ สุขสินธารานนท์ หัวหน้าพรรคไทยศรีวิไลย์ ได้เชิญนักศึกษาอาชีวะเข้าร่วมชมภาพยนตร์เรื่องนี้ที่โรงภาพยนตร์เอสพลานาด ซีนีเพล็กซ์เอสพลานาด งามวงศ์วาน-แคราย
ภาคต่อ
09:29 น. วันศุกร์ที่ 14 ตุลาคม พ.ศ. 2565 ผู้บริหารเนรมิตหนังฟิล์มและทีมสร้างได้ร่วมกันทำพิธีบวงสรวงก่อนถ่ายทำ 4 KINGS ภาค 2 ณ วัดราชสิทธารามราชวรวิหาร พร้อมเปิดตัวนักแสดงพร้อมกัน มีนักแสดงทั้งเก่าและใหม่เข้าร่วม
SS
SS, S.S., Ss, Ss., หรือ ss อาจหมายถึง
พันเซอร์วัวร์ฟมีเนอ
พันเซอร์วัวร์ฟมีเนอ (Panzerwurfmine) เป็นระเบิดมือต่อต้านรถถังแบบหัวรบบรรจุดินโพรงที่ถูกใช้งานโดยกองกำลังทหารโดดร่ม (Fallschirmjäger) แห่งลุฟท์วัฟเฟอในช่วงสงครามโลกครั้งที่สอง.
การบำรุงความงามของสมเด็จพระจักรพรรดินีเอลิซาเบธแห่งออสเตรีย
สมเด็จพระจักรพรรดินีเอลิซาเบธแห่งออสเตรีย พระมเหสีในสมเด็จพระจักรพรรดิฟรานซ์ โจเซฟที่ 1 แห่งออสเตรีย ทรงได้พระสมญานามว่า ทรงพระสิริโฉมงดงามมากที่สุดในโลก พระองค์ทรงมั่นใจและทรงใส่พระทัยต่อการรักษาความงามของพระองค์ โดยพระองค์ทรงมีวิธีการรีกษาความงามด้วยพระองค์เอง ไม่ว่าจะเป็นการดูแลพระพักตร์ พระทนต์ การรักษาพระวรกายให้แข็งแรงสมบูรณ์ การใช้สมุนไพร การทะนุถนอมพระเกศา การรักษาพระฉวี ตลอดจนการเลือกกินพระกระยาหาร เป็นต้น
จากหลักฐานทางประวัติศาสตร์ของราชสำนักออสเตรีย จากบุคคลที่ใกล้ชิดกับพระองค์ เช่น บารอนเนสวัลเลอร์ ซี (Baroness Waller Zee) ซึ่งเป็นหนึ่งในนางกำนัลคนสนิทของพระองค์ ได้เขียนลงบันทึกส่วนตัวไว้ดังนี้
พระวรกาย
เมื่อตอนกลางคืน พระองค์จะทรงทรงพอกหน้าด้วยหน้ากากที่มีเนื้อลูกวัวสด ๆ อยู่ข้างใน ส่วนพระหัตถ์และพระศอของพระองค์จะทรงชโลมด้วยน้ำสตรอเบอร์รี่คั้น ผิวจะทรงบำรุงด้วยการสรงน่ำด้วยน้ำมันมะกอกอุ่น และจะบรรทมในอ่างอาบน้ำ โดยเฉพาะในห้องสรงน้ำในพระราชวังอิมพีเรียลฮอฟบูร์ก พระองค์จะทรงตื่นบรรทมประมาณ 5 นาฬิกา พระองค์จะทรงสรงน้ำเย็นก่อน ก่อนจะมาบรรทมในอ่างน้ำอุ่นที่ผสมกับน้ำมันมะกอก เพื่อให้พระฉวีของพระองค์นุ่ม ซึ่งเวลาจะเสด็จพระราชดำเนินไปที่ไหน จะมีพระบัญชาให้นางกำนัลนำอ่างน้ำอุ่นเคลื่อนที่ติดตามพระองค์ไปทุกที่ นอกจากนี้ เวลาพระองค์บรรทมทุกคืน พระองค์จะบรรทมแบบนอนหงายราบไปกับพื้นพระแท่นบรรทมเหล็ก ซึ่งพระองค์ทรงเชื่อว่าเป็นวิธีที่จะช่วยให้สุขภาพดีที่สุด
พระเกศา
ส่วนอีกส่วนหนึ่งที่พระองค์ทรงใส่พระทัยมากที่สุดคือ พระเกศา ซึ่งหากปล่อยตามธรรมชาติจะยาวเกือบถึงพระบาทเลยทีเดียวซึ่งพระเกศาของพระองค์เป็นสิ่งเดียวในพระวรกายที่พระองค์ทรงชื่นชมมากที่สุด แม้กาลเวลาจะเปลี่ยนสีพระเกศาจากสีบลอนด์เข้มเป็นสีน้ำตาลไหม้ แต่พระองค์ก็ทรงดูแลรักษาพระเกศาให้ดีอยู่เสมอ โดยช่างตัดพระเกศาจะต้องถักเป็นเปียก่อนรวบขึ้นไปม้วนเป็นเหมือนมงกุฎบนพระเศียร โดยจะต้องสระพระเกศาทุก ๆ 3 สัปดาห์ แต่ละครั้งใช้เวลา 1 วันเต็ม ๆ  โดยจะสระพระเกศาโดยแชมพูหรือครีมนวดสูตรพิเศษที่คิด และดัดแปลงอยู่เรื่อย ๆ  ตั้งแต่สูตรคอนยัคผสมกับไข่ ซึ่งจะต้องใช้เวลาทั้งวันกว่าพระเกศาจะแห้งตามกรรมวิธี หลังจากสระพระเกศาเสร็จแล้ว พระองค์ก็จะทรงฉลองพระองค์ด้วยชุดไหมกันน้ำ จากนั้นก็จะเสด็จพระราชดำเนินไปมาเรื่อย ๆ จนกว่าพระเกศาของพระองค์จะแห้ง ส่วนวันธรรมดาก็จะสระพระเกศาอีกรูปแบบหนึ่งคือสูตรไข่ดิบผสมบรั่นดี โดยใช้เวลาสระไม้น้อยกว่า 3 ชั่วโมงเช่นกัน หรืออาจจะมากกว่าเสียด้วยซ้ำ
ดังนั้น ช่างพระเกศาจึงเป็นบุคคลสำคัญคนหนึ่งของราชสำนัก เพราะส่วนใหญ่ พระอารมณ์ของพระองค์จะดีหรือเสียในแต่ละวัน ส่วนใหญ่จะขึ้นอยู่กับผีมือการแต่งพระเกศาของช่าง ว่าจะเป็นที่พึงพอพระทัยแค่ไหน โดยช่างพระเกศาที่พระองค์ทรงพึงพอพระทัยมากที่สุดคือ แฟนนี่ แอนเจอเรอร์ (Fanny Anjerer) ซึ่งได้มาทำงานในราชสำนักได้อย่างบังเอิญ
วันหนึ่ง พระองค์เสด็จพระราชดำเนินไปทอดพระเนตรงานละครโอเปร่าในกรุงเวียนนา พระองค์ทอดพระเนตรเห็นทรงผมของนักแสดงคนหนึ่งสวยสะดุดพระทัย จึงทรงถามผู้จัดงานละครว่าใครทำผมให้ ผู้จัดละครจึงตอบว่าเป็นฝีมือของช่างทำผมประจำโรงละครชื่อ แฟนนี่ พระองค์จึงทรงนำแฟนนี่เข้ามาทำงานในราชสำนัก เป็นช่างพระเกศาประจำพระองค์ตั้งแต่บัดนั้นเป็นต้นมา โดยได้รับพระราชทางเงินรายปี ปีละ 20,000 กูลเด้น ซึ่งเท่ากับรายได้ของศาสตราจารย์มหาวิทยาลัยเลยทีเดียว
พระองค์ทรงพอพระทัยในฝีมือการทำพระเกศาของแฟนนี่มาก เมื่อพระองค์เสด็จพระราชดำเนินไปที่ต่าง ๆ จะมีแฟนนี่คอยยืนอยู่ข้างหลังที่ประทับอยู่ตลอดเวลา คอยจับตาดูความเรียบร้อยของทรงพระเกศา และความงามของพระองค์อยู่ตลอดเวลา ยิ่งตอนที่แฟนนี่สมรสกับฮิวโก ไฟฟาลิก นายธนาคาร (Hugo Fyfalic) พระองค์ก็ทรงจัดงานสมรสของทั้ง 2 แต่ด้วยกฎมณเฑียรบาลได้ระบุไว้ว่า หากนางในราชสำนักแต่งงานจะต้องออกไปอาศัยอยู่ข้างนอก พระองค์จึงหาทางขอพระบรมราชานุญาตพิเศษจากสมเด็จพระจักรพรรดิฟรานซ์ โจเซฟพระสวามี ให้ทรงแก้กฎมณเฑียรบาลข้อนี้ ทำให้แฟนนี่สามารถแต่งงานและสามารถอาศัยอยู่ภายในเขตพระราชฐานต่อไปได้ และนอกจากนี้ พระองค์ยังทรงนำฮิวโก้ สามีของแฟนนี่ มาเป็นราชเลขานุการส่วนพระองค์อีกด้วย
พระทนต์ และพระสุรเสียง
ถึงอย่างไรก็ตาม ความงามของพระองค์ก็ยังมีข้อบกพร่องอย่างหนึ่ง ซึ่งก็คือ พระทนต์ 2 ซี่หน้า ที่มีสีออกน้ำตาลอมเหลือง เนื่องจากสุขภาพพระทนต์ไม่ค่อยดี โดยเมื่อพระองค์มีพระราชปฏิสันถารกับผู้ใด จะทรงใช้พัดปิดพระโอษฐ์ของพระองค์ เพื่อไม่ให้ผู้ใดได้เห็นพระทนต์ของพระองค์
ส่วนอีกส่วนหนึ่งของข้อบกพร่องในความงามของพระองค์คือ พระสุรเสียง ซึ่งจะมีพระสุรเสียงที่ทุ่มต่ำและเบามาก จนกลายเป็นปมด้อย ทำให้พระองค์ทรงไม่ค่อยโปรดออกสังคม และปฏิบัติพระราชกรณียกิจอันใดเลย บางครั้งที่พระองค์ทรงจำเป็นต้องปฏิบัติพระราชกรณียกิจ พระองค์จะทรงใช้วิสาสะกับผู้คนให้น้อยที่สุด หรือทรงเลือกตอบแต่น้อยที่สุด
พระวรกาย
เมื่อพระองค์มีพระชนมายุมากขึ้น พระองค์ยิ่งต้องทรงต่อสู้กับการทำให้มีพระวรกายคงดีอยู่เสมอ ทรงใช้วิธีการควบคุมอาหารเพื่อทรงไม่ให้อ้วน ทรงใช้วิธีออกกำลังกายเพื่อให้พระพลานามัยแข็งแรงทุกวัน วันละหลายชั่วโมง บำรุงพระฉวีด้วยน้ำมันจากธรรมชาติหลายอย่าง อีกทั้งเครื่องสำอางที่จะทรงต้องคิดค้นสูตรเครื่องสำอางขึ้นมาเอง และทรงเก็บเป็นความลับอีกด้วย เพื่อทรงป้องกันการระแคะระคายจากอาร์คดัชเชสหลายพระองค์ที่ทรงไม่ชอบพระองค์
พระองค์ทรงมีนางกำนัลที่ซื่อสัตย์คนหนึ่งคือ มารี ลาริสซ์ (Marie Larisz) ช่วยคิดค้นสูตรผลิดเครื่องสำอางขึ้นมาในการบำรุงพระฉวี เช่น เมื่อถึงฤดูการปลูกสตรอเบอร์รี่ ก็จะทรงใช้สตรอเบอร์รี่พอกพระพักตร์ สรงน้ำอุ่นผสมน้ำมันมะกอก เพื่อให้พระฉวีนุ่มและชุ่มชื้นขึ้น และบางครั้ง พระองค์จะทรงใช้ผ้าชื้น ๆ มาพันรอบบั้นพระองค์ไว้ เพื่อความกระชับ และป้องกันไขมันสะสม ยิ่งเมื่อพระองค์มีพระชนมายุมากขึ้น รอยพระพักตร์ก็เริ่มมีขึ้นตามธรรมชาติเช่นกัน พระองค์ทรงยิ่งต่อสู้เพื่อให้มีพระพักร์ที่เปล่งปลั่ง และสิริโฉมงดงามอยู่เสมอ
ส่วนการออกกำลังพระองค์ พระองค์ก็ทรงใส่พระทัยในการออกกำลังพระวรกายเหมือนกัน โดยไม่ว่าจะเสด็จพระราชดำเนินไปที่ใด จะต้องมีอุปกรณ์ออกกำลังพระวรกายด้วย โดยพระองค์จะทรงออกกำลังพระวรกายอย่างน้อย 2 ชั่วโมง พร้อมกับทรงชักชวนผู้คนรอบข้างมาร่วมออกกำลังกายร่วมกับพระองค์ ซึ่งผู้คนสมัยนั้นถือว่าเป็นเรื่องแปลก ที่พระองค์ทรงใส่พระทัยการออกกำลังพระองค์มากขนาดนี้ ซึ่งการรักษาพระวรกาย และพระพลานามัยอย่างเข้มงวดที่ทรงปฏิบัติมาตั้งแต่ต้น ทำให้พระวรกายและรูปร่างของพระองค์ทรงดูสง่า ปราดเปรียวอยู่เสมอ แม้พระชนมายุจะมากขึ้นเรื่อย ๆ ก็ตาม
พระกระยาหาร
ในเรื่องพระกระยาหารที่พระองค์จะเสวย พระองค์ก็จะทรงตรวจดูพระกระยาหารทุกมื้อ ดังนั้น พระองค์ทรงเข้มงวดและควบคุมพระกระยาหารอย่างเคร่งครัด โดยแต่ละมื้อจะมีของคาว 4 อย่าง ของหวาร 4 อย่าง กาแฟ และอื่น ๆ อีกมากมาย พระองค์จะใช้เวลาเสวยพระกระยาหารไม่เกิน 25 นาที แต่นาน ๆ ครั้ง พระองค์จะเสวยพระกระยาหารหนัก ๆ เช่น พวกไก่ นกกระทา เนื้อกวาง หรือเนื้อวัว โดยส่วนใหญ่แล้ว จะไม่เสวยอะไรมากไปกว่า ไข่ น้ำส้ม และนมสด ซึ่งเครื่องดื่มที่พระองค์โปรดมากที่สุดคือ นมวัวสด ๆ จากเต้าของวัว และจะไม่ใช่จากวัวตัวไหนก็ได้ เพราะว่ารสชาติจะไม่เหมือนกัน วัวนมของพระองค์จะต้องคัดพิเศษจากฟาร์มในกรุงเวียนนา ที่ทรงเลือกเองและทรงทดสอบรสชาติน้ำนมด้วยพระองค์เอง นอกจากนั้น ยังโปรดไอศกรีม หอยนางรม และเบียร์เยอรมัน
ส่วนเครื่องดื่มที่พระองค์โปรดมากที่สุด จนนางกำนัลทั้งหลายแปลกใจไปตาม ๆ กันคือ พระองค์โปรดเครื่องดื่มที่ปรุงพิเศษอย่างหนึ่งที่มีส่วนผสมของไข่ดิบ 5-6 ฟองกับเกลือ ที่ทำให้พระองค์ทรงสิริโฉมงดงามดั่งที่ผู้คนร่ำลือกัน
แผ่นดินไหวในจังหวัดฮกไกโด พ.ศ. 2561
ธรณีวิทยา
พื้นที่ตอนกลางของจังหวัดฮกไกโดมีแนวโน้มที่จะเกิดแผ่นดินไหวแม้ว่าจะไม่ได้ตั้งอยู่บนขอบแผ่นเปลือกโลกใด ๆ ก็ตาม จากการสํารวจของกระทรวงศึกษาธิการ วัฒนธรรม กีฬา วิทยาศาสตร์และเทคโนโลยีมีรอยเลื่อนแผ่นดินไหวหลายแห่งในตอนกลางของฮกไกโดรวมถึงรอยเลื่อนฟุราโนะและอิชิคาริ ในภูมิภาคนี้เคยเกิดแผ่นดินไหวมาแล้วหลายครั้งในปี 1910, 1974, 1981, 1982 และ 2000 ซึ่งมีแผ่นดินไหวอุราคาวะ พ.ศ. 2525เป็นแผ่นดินไหวที่ใหญ่ที่สุดมีขนาด 7.1 แผ่นดินไหวทำให้มีผู้บาดเจ็บและเกิดความเสียหายในโทมาโกไมและซัปโปโระ มีภูเขาไฟหลายลูกตั้งอยู่ใกล้กับศูนย์กลางของแผ่นดินไหว ภูเขาไฟมีส่วนทำให้เกิดดินถล่มหลังจากฝนตกหนัก หินพัมมิชและดินถูกแรงเฉื่อนของแผ่นดินไหวทําให้เกิดดินถล่มที่นําไปสู่ความเสียหายรุนแรงทำให้มีผู้บาดเจ็บและเสียชีวิตเป็นผลมาจากดินถล่ม
ความเสียหาย
แผ่นดินไหวสร้างความเสียหายในฮกไกโด 367.5 พันล้านเยน (3.32 พันล้านดอลลาร์ 102.8 พันล้านบาท) แผ่นดินไหวทําให้อุตสาหกรรมและสิ่งอํานวยความสะดวกสาธารณะในภูมิภาคหยุดทำงาน
ไฟดับ
แผ่นดินไหวทำให้ไฟดับ 2.95 ล้านครัวเรือนในฮกไกโดไม่มีไฟฟ้าใช้ เนื่องจากโรงงานไฟฟ้าพลังงานถ่านหินของบริษัทพลังงานไฟฟ้าฮอกไกโดในเมืองอัตสึมะได้รับความเสียหายอย่างหนักจากไฟไหม้ที่เกิดขึ้นในช่วงที่เกิดแผ่นดินไหว ความเสียหายที่เกิดกับโรงงานทำให้เกิดความไม่สมดุลของไฟฟ้าทั่วฮกไกโดส่งผลให้ไฟดับ เมื่อเวลา 18:30 น. ในวันที่เกิดแผ่นดินไหว ไฟฟ้าได้รับการซ่อมแซม 340,000 ครัวเรือนในฮกไกโด โรงพยาบาลหลายแห่งใช้ไฟฟ้าสำรองฉุกเฉินเนื่องจากไฟฟ้าดับ
การคมนาคม
เที่ยวบินทั้งหมดไปยังท่าอากาศยานชินชิโตเซะถูกยกเลิกในวันที่เกิดแผ่นดินไหว เอ็นเอชเคเวิลด์ประกาศว่าสนามบินกลับมาดําเนินงานอีกครั้งเมื่อเวลา 11:00 น. ในวันที่ 7 กันยายน หลังจากแผ่นดินไหว ระบบขนส่งสาธารณะทั้งหมดรวมถึงบริการรถไฟรถไฟใต้ดินและรถบัสถูกปิดในฮกไกโดเนื่องจากไฟฟ้าดับและเกิดความเสียหาย
แผ่นดินไหวทำให้ถนนหลายสายในฮกไกโดไม่สามารถใช้งานได้ ถนนหลายสายในฮอกไกโดถูกขวางกั้นจากเศษซากดินถล่มถนนบางสายเสียหายจากแผ่นดินเหลวในคิโยตะซึ่งอยู่ห่างไกลจากศูนย์กลางแผ่นดินไหว
บริษัททางด่วนญี่ปุ่นตะวันออกรายงานว่าถนนดังนี้ได้ปิดให้บริการหลังจากแผ่นดินไหว ได้แก่
ผลกระทบทางเศรษฐกิจ
ไฟดับส่งผลกระทบอย่างรุนแรงต่ออุตสาหกรรมการเกษตรและการประมงในฮกไกโด จังหวัดฮกไกโดผลิตนมดิบถึงครึ่งหนึ่งในญี่ปุ่น ไฟดับทำให้เครื่องทำความเย็นหรืออุปกรณ์รีดนมวัวไม่สามารถใช้งานได้ ผลผลิตอื่น ๆ เช่นหัวหอมและมันฝรั่งไม่สามารถเก็บความเย็นหรือส่งออกไปได้เนื่องจากรถไฟหยุดให้บริการ ทำให้เกิดความเสียหายมูลค่าประมาณ 13.6 พันล้านเยน
ฮัตสึเนะ มิกุ: โปรเจกต์ดีวา
ฮัตสึเนะ มิกุ: โปรเจกต์ดีวา (初音ミク -Project DIVA-) เป็นซีรียส์ของวีดีโอเกมแนวดนตรีที่พัฒนาโดยเซก้า และ Crypton Future Media เกมหลักของซีรียส์นี้ส่วนใหญ่เป็นเกมสำหรับเพลย์สเตชันพอร์เทเบิล, เพลย์สเตชันวิต้า, เพลย์สเตชัน 3 เป็นเกมตู้อีก 1 ภาค ส่วนเกมรองนั้นเป็นเกมสำหรับ นินเท็นโด 3ดีเอส 2 ภาค และ iOS อีก 2 ภาค
แผ่นดินไหวในจังหวัดฮกไกโด พ.ศ. 2561
ความรุนแรงของแผ่นดินไหว
แผ่นดินไหวเป็นครั้งแรกในฮกไกโดที่มีความรุนแรงระดับ 7 (มาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น) และเป็นครั้งที่ 6 ในญี่ปุ่นนับตั้งแต่การใช้งานระบบในปี 1949
ผลกระทบต่อมนุษย์
มีผู้เสียชีวิตที่ได้รับการยืนยัน 43 ราย มีผู้ได้รับบาดเจ็บ 691 ผู้เสียชีวิตส่วนใหญ่เสียชีวิตในอัตสึมะ 36 ราย ภูมิภาคนี้ถูกพายุพายุไต้ฝุ่นเชบี 1 วันก่อนเกิดแผ่นดินไหว ทําให้เกิดแผ่นดินถล่มเนื่องจากดินเปียกจากพายุ
จักรพรรดินิโจ
จักรพรรดินิโจ (二条天皇) (31 กรกฎาคม ค.ศ. 1143 - 5 กันยายน ค.ศ. 1165) เป็นจักรพรรดิญี่ปุ่นองค์ที่ 78 ตามลำดับตามประเพณี
ครองสิริราชสมบัติระหว่าง ค.ศ. 1158 - ค.ศ. 1165 ต่อมาพระนามของพระองค์ได้ถูกอนุโลมนำไปใช้เป็นพระนามของ จักรพรรดิโกะ-นิโจ
พระราชประวัติ
จักรพรรดินิโจมีพระนามเดิมก่อนจะขึ้นสืบราชบัลลังก์ดอกเบญจมาศว่า เจ้าชายโมะริฮิโตะ
เป็นพระราชโอรสองค์ใหญ่ใน จักรพรรดิโกะ-ชิระกะวะ และเป็นพระเชษฐาต่างพระราชมารดาของ จักรพรรดิทะกะกุระ รวมถึงเป็นพระราชบิดาของ จักรพรรดิโระกุโจ
เหตุการณ์ในพระชนม์ชีพของจักรพรรดินิโจ
จักรพรรดินิโจได้รับการสถาปนาเป็นรัชทายาทใน จักรพรรดิโกะ-ชิระกะวะ
หลังจากจักรพรรดินิโจประกอบพระราชพิธีราชาภิเษกพระราชอำนาจทั้งหมดอยู่ที่อดีตจักรพรรดิโกะ-ชิรากาวะทำให้ทรงเป็น ไดโจโฮโอ (มหาธรรมราชา)
อ้างอิง
1143 1165
มหาวิทยาลัยเกแบ็ก ณ ชีกูตีมี
มหาวิทยาลัยเกแบ็ก ณ ชีกูตีมี (Université du Québec à Chicoutimi) ชื่อย่อ อูว์กัก (UQAC) เป็นมหาวิทยาลัยที่มีการเรียนการสอนเป็นภาษาฝรั่งเศส ตั้งอยู่กลางใจเมืองชีกูตีมี (Chicoutimi) แคว้นซากแน (Saguenay) ในมณฑลเกแบ็ก ประเทศแคนาดา มหาวิทยาลัยแห่งนี้ เป็นสถาบันการศึกษาในเครื่องมหาวิทยาลัยเกแบ็ก
ก่อตั้งเมื่อปี พ.ศ. 2512 เป็นมหาวิทยาลัยที่ทันสมัยแห่งหนึ่งของมณฑลเกแบ็ก นอกจากวิทยาเขตหลักหลักที่เมืองชีกูตีมีแล้ว ยังมีศูนย์การศึกษาของมหาวิทยาลัย ณ เมืองมาลแบ (Malbaie) แซ็ง-เฟลีเซียง (Saint-Félicien) อาลมา (Alma) และแซตีล (Sept-îles)
ในปี 2547 มีนักศึกษาทั้งหมด 6648 คน มหาวิทยาลัยเกแบ็ก ณ ชีกูตีมี เป็นสถาบันที่มีขนาดใหญ่เป็นอันดับสามของมหาวิทยาลัยเกแบ็ก เปิดสอนตั้งแต่ระดับปริญญาตรี จนถึง การทำวิจัยหลังปริญญาเอก มีมากกว่า 140 หลักสูตร มีนักศึกษาต่างชาติจากทั่วทุกมุมโลก เช่น ไทย จีน เวียดนาม ญี่ปุ่น สหรัฐ ฝรั่งเศส เยอรมนี เกาหลี โมร็อกโก จอร์เจีย บราซิล เป็นต้น
แต่ละปีมหาวิทยาลัยจะได้รับทุนสนับสนุนในการพัฒนามหาวิทยาลัยและงานวิจัยต่าง ๆ ประมาณ 51.6 ล้านเหรียญแคนาดา งานวิจัยที่มีชื่อเสียงของมหาวิทยาลัยเกแบ็ก ณ ชีกูตีมี ได้แก่ เทคโนโลยีอะลูมิเนียม, เทคโนโลยีป่าไม้, ผลิตภัณฑ์ธรรมชาติ, การศึกษาด้าน Hard Rime, ธรณีวิทยา และ ประวัติศาสตร์ของมนุษย์
รายชื่อผลงานของแก๊กต์
บทความนี้แสดงข้อมูลเกี่ยวกับผลงานเพลงซิงเกิล และอัลบั้มเพลงของนักร้องญี่ปุ่นแนวเจ-ร๊อก,เจ-ป็อปที่ชื่อแก๊กต์
เพลงซิงเกิล
แสดงชื่อและยอดขายซิงเกิ้ลของแก๊กต์ ทั้งหมด
ยูไรอาห์ฮีป
ยูไรอาห์ฮีป (Uriah Heep) เป็นวงร็อคจากลอนดอน ตั้งวงในปี 1969 และเริ่มเล่นแนวฮาร์ดร็อกในปีตั้งแต่ 1970 ยูไรอาห์ฮีปเล่นดนตรีแนวโพรเกรสซิฟร็อก/อาร์ตร็อก/เฮฟวีเมทัล และงานเพลงของพวกเขาจะมีเสียงคีย์บอร์ดที่โดดเด่น กับเสียงร้องที่มีพลังของ David Byron ซึ่งทำอัลบั้มกับวง 12 อัลบั้ม อัลบั้มที่สร้างชื่อเสียงให้แก่วงมากที่สุดคือ Demons and Wizards ได้อันดับที่ 23 จากชาร์ตบิลบอร์ด 200 ในปี 1972 ในปี 1970 พวกเขามีเพลงยอดฮิตคือ "Lady in Black" ทำให้วงเป็นที่รู้จักในช่วงนั้น ความนิยมของยูไรอาห์ฮีปเริ่มลดลงในช่วง 1980 เนื่องจากพวกเขาทำงานเพลงที่เกี่ยวกับศาสนา วงยูไรอาห์ฮีปมียอดขายอัลบั้ม 45 ล้านแผ่นทั่วโลก และ 4 ล้านแผ่นในสหรัฐอเมริกา
สกายฟอล (เพลง)
"สกายฟอล" (Skyfall) เป็นเพลงของอะเดล นักร้อง-นักแต่งเพลงชาวอังกฤษ เพลงนี้แต่งโดยอะเดล และพอล เอ็ปเวิร์ธ สำหรับประกอบภาพยนตร์ พลิกรหัสพิฆาตพยัคฆ์ร้าย เรียบเรียงโดยพอล เอ็ปเวิร์ธและเจ. เอ. ซี. เรดฟอร์ด "สกายฟอล" จะวางจำหน่ายในวันที่ 5 ตุลาคม พ.ศ. 2555 ซึ่งถูกกำหนดให้เป็นส่วนหนึ่งของ "วันเจมส์ บอนด์" ที่ตั้งขึ้นโดยบริษัท อีโอเอ็น โปรดักชัน เนื่องในโอกาสฉลองวันครบรอบวันออกฉายครบ 50 ปีของภาพยนตร์เรื่อง พยัคฆ์ร้าย 007 ภาพยนตร์เจมส์ บอนด์เรื่องแรก
ประวัติ
เดือนกันยายน พ.ศ. 2554 อะเดลพูดถึง "โครงการพิเศษ" ที่เธอจะทำในเดือนพฤศจิกายน พ.ศ. 2555 ในรายการ The Jonathan Ross Show ต่อมาในเดือนเมษายน เธอก็บอกกับ NRJ สถานีวิทยุของฝรั่งเศส ว่าเธอจะมีซิงเกิ้ลออกมาในปลายปี พ.ศ. 2555 แต่ซิงเกิ้ลใหม่นี้จะไม่ได้มาจากอัลบั้มใหม่ มีข่าวลือมากมายว่าอะเดลจะทำเพลงธีมภาพยนตร์ พลิกรหัสพิฆาตพยัคฆ์ร้าย แต่ก็ไม่มีคำยืนยันอย่างเป็นทางการใด ๆ จากทางค่ายเลย จนกระทั่งอะเดลออกมายืนยันผ่านทวิตเตอร์ของตนเองในวันที่ 1 ตุลาคม และเปิดให้พรีออเดอร์ในเวลาต่อมา ก่อนที่วางขายจริงในวันที่ 5 ตุลาคม
นอกจากนี้ยังเป็นเพลงที่"หน้ากากหมูทอง (รฐา โพธิ์งาม)"ใช้ในการแข่งขัน The Mask Singer หน้ากากนักร้อง ซีซั่น 2 อีกด้วย
การประพันธ์
หลังจากได้อ่านบทภาพยนตร์ อะเดลก็เรียก พอล เอ็ปเวิร์ธ ให้มาช่วยแต่งและโปรดิวซ์เพลงให้ (ทั้งสองเคยร่วมงานกันแล้วในอัลบั้ม 21 ของเธอ) เธอบอกว่า "ตอนแรกฉันก็ลังเลและกดดันนิดหน่อยที่จะร่วมเป็นส่วนหนึ่งของเพลงประกอบภาพยนตร์พลิกรหัสพิฆาตพยัคฆ์ร้าย เรื่องนี้ คุณก็รู้ว่ามันเป็นถึงเพลงธีมหนังเจมส์ บอนด์ แต่ฉันตกหลุมรักบทหนัง ส่วนพอลก็มีไอเดียดี ๆ พอถึงสุดท้ายมันก็กลายเป็นอะไรที่ง่ายกว่าที่คิด แล้วการเขียนเพลงโดยรวมก็สนุกดี ฉันตื่นเต้นมากเพราะมันเป็นบางอย่างที่ฉันไม่เคยทำ เมื่อพวกเราบันทึกเสียงเครื่องสาย มันเป็นช่วงเวลาที่ฉันภูมิใจมากที่สุดในชีวิตเลยล่ะ เมื่อฉันอายุ 60 ฉันจะกลับมาและบอกผู้คนว่าฉันเป็นบอนด์เกิร์ลในวันนั้นด้วย ฉันมั่นใจ!" เพลงถูกบันทึกเสียงในสตูดิโอแอบบีโรด ณ กรุงลอนดอน ประเทศอังกฤษ และประกอบด้วยเครื่องดนตรีออเคสตรา 77 ชิ้น ที่เรียบเรียงโดยเจ. เอ. ซี. เรดฟอร์ด
พอล เอ็ปเวิร์ธ พูดถึงเนื้อเพลงว่าเป็นภาพสะท้อนของการเล่าเรื่องจากหนัง ทั้งความสัมพันธ์ของบอนด์กับประเทศ และเอ็มไอหก ทั้งยังใส่อารมณ์เรื่องความรักลงไปด้วย เขาอธิบายว่ามันยากที่จะใส่อารมณ์ของเจมส์ บอนด์ โดยเขาตั้งใจเอาธีมเจมส์ บอนด์ของ Monty Norman ใส่ลงไปในเครื่องดนตรีและคอร์ดบางคอร์ด "มันเป็นธีมที่ให้อารมณ์เศร้ามาก และไม่ได้ให้อารมณ์ในทางบวกรู้สึกดี ตื่นเต้น หรืออะไรแบบนั้นเลย ผมคิดว่าคุณต้องดูภาพยนตร์ และมาดูว่าเพลงนั้นเกิดขึ้นถึงตอนไหนของบริบทในภาพยนตร์ และนั่นเป็นเหตุผลที่ผมใส่ธีมเหล่านั้นลงไป"
การตอบรับและเสียงวิพากษ์วิจารณ์
เสียงวิจารณ์เป็นไปในทางบวก Jim Farber จาก นิวยอร์กเดลินิวส์ บอกว่าเพลงให้อารมณ์ของเพลงเจมส์ บอนด์ในยุคก่อน ๆ ส่วน Adam B. Vary จาก เอนเตอร์เทนเมนต์วีกลี กล่าวชมและบอกว่าเพลงนี้จะเป็นประวัติศาสตร์ คล้ายกับ James White จาก นิตยสารเอ็มไพร์บอกว่านี่เป็นคลาสสิคบัลลาด เว็บ PopCrush กล่าวชื่นชมและให้คะแนน 4.5/5 ฮิตฟิกซ์ เรียกเพลงว่าเป็น "บัลลาดที่ยิ่งใหญ่" และ "คลาสสิคธีมเจมส์ บอนด์"
บางคำวิจารณ์เป็นไปในทางบวกแต่มีการวิพากษ์มากขึ้น อย่างเช่น Neil McCormick จากเว็บ The Telegraph ที่บอกว่าเพลงนั้นพอใช้ได้ แต่สามารถทำได้ดีกว่าเพลงแนวบัลลาดที่คาดเดาได้แบบนี้ ขณะที่ Rob O'Connor จากเว็บ ยาฮู! พูดถึงในทางบวกเกี่ยวกับเพลงนี้ แต่ยังเร็วเกินไปที่จะบอกว่าเป็นอย่างไรเมื่อเทียบกับเพลงธีมของภาพยนตร์เจมส์บอนด์ก่อน ๆ หน้านี้
ผลตอบรับทางด้านยอดขาย
หลังจากปล่อยให้ดาวน์โหลดได้ไม่กี่ชั่วโมง เพลงนี้ก็ขึ้นอันดับหนึ่งในชาร์ตไอทูนส์กว่า 50 ประเทศ รวมถึงสหราชอาณาจักร, สหรัฐอเมริกา และประเทศไทย ในสหรัฐอเมริกา เพลง สกายฟอล ถูกคาดการณ์ว่าจะเข้าชาร์ตบิลบอร์ดฮอต 100 ด้วยยอดดาวน์โหลดและยอดแอร์เพลย์ที่มหาศาล ถึงแม้ว่าเพลงนี้จะเข้าวิทยุอย่างเป็นครั้งแรกเมื่อตอนเช้าของวันที่ 5 ก็ตาม
ใน บิลบอร์ดฮอต 100 "สกายฟอล" เป็นเพลงแรกของอะเดลที่เข้าชาร์ตใน Top 10 ที่อันดับที่ 8 และเป็นเพลงที่ขายดีอันดับที่ 3 ในสัปดาห์นั้น "สกายฟอล" เป็นเพลงธีมเจมส์ บอนด์เพลงแรกที่ขึ้นถึง Top 10 ในรอบทศวรรษที่ผ่านมา และเป็นเพลงเจมส์ บอนด์เพลงแรกที่เข้าชาร์ตใน Top 10 ผลจากการวางขายเพลง "สกายฟอล" ทำให้ 21 อัลบั้มล่าสุดของอะเดลมียอดขายเพิ่มขึ้น 10% ด้วย จนถึงปัจจุบัน ยอดขายของ "สกายฟอล" ใน US มากกว่า 1 ล้านก๊อปปี้แล้ว เป็นเพลงที่ 7 ของอะเดลที่สามารถทำยอดขายได้มากกว่า 1 ล้านก๊อปปี้
หลังจากตัวภาพยนตร์เข้าฉายในทวีปอเมริกาเหนือ สกายฟอล ก็มียอดขายเพิ่มขึ้นถึง 66% จนถึงขณะนี้สกายฟอลขายได้แล้วมากกว่า 2 ล้านก๊อปปี้ทั่วโลก
รางวัล
ด้วยผลตอบรับทางบวกของเพลงนี้ ทำให้ สกายฟอล ได้รับรางวัลชนะเลิศประจำปี 2012 หลายรางวัล ดังต่อไปนี้
วิดีโอ
วิดีโอเนื้อเพลงความยาว 4.50 นาที ที่จัดทำโดย Nick Chappell ถูกอัปโหลดลงแอดเค้าท์ adelelondon
รถบรรทุกถัง
รถบรรทุกถัง (tank car, สหภาพรถไฟระหว่างประเทศ:tank wagon)เป็นยานยนต์รางสำหรับใช้ในการบรรทุกของไหล ดัดแปลงมาจากรถข้างโถง โดยวางถังบรรจุของเหลวหรือแก๊สไว้ด้านบน ภายในถังอาจจะไม่กรุด้วยวัสดุอื่นใดเลย สำหรับใช้บรรทุกน้ำมันหรือเคมีภัณฑ์ หรืออาจจะกรุด้วยแก้ว สำหรับใช้บรรทุกของเหลวที่ใช้เป็นอาหาร การบรรทุกสินค้าขึ้นรถตลอดจนการขนสินค้าลงรถ จำต้องทำด้วยความระมัดระวังอย่างสูงภายในโรงคลุม และมีการควบคุมอย่างดี ต่างจากการบรรทุกสินค้าส่งด้วยรถตู้ใหญ่
ในประเทศไทยมีรถจำพวกนี้ไว้ใช้ขนส่งน้ำมัน น้ำดื่มน้ำใช้ และแก๊ส จำแนกออกเป็น
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภทบุคคลชาย 500 เมตร
กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลชาย 500 เมตร เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Lausanne Skating Arena ซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 32 คน จาก 28 ประเทศ
ผู้ที่ได้รับรางวัลชนะเลิศเหรียญทองคือ Lee Jeong-min นักกีฬาจากประเทศเกาหลีใต้
จ้าว จื่อหยาง
จ้าว จื่อหยาง (, 17 ตุลาคม 1919 – 17 มกราคม 2005) เป็นนักการเมืองระดับสูงในสาธารณรัฐประชาชนจีน เขาเป็นนายกรัฐมนตรีจีนระหว่างปี 1980 ถึง 1987 รองประธานพรรคคอมมิวนิสต์จีนตั้งแต่ปี 1981 ถึง 1982 และเลขาธิการพรรคคอมมิวนิสต์จีนตั้งแต่ปี 1987 ถึง 1989 เขาเป็นผู้รับผิดชอบการปฏิรูปการเมืองในประเทศจีนตั้งแต่ปี 1986 แต่เสียอำนาจเนื่องจากความเชื่อมโยงกับกระแสอำนาจนิยมใหม่ปฏิรูปและการสนับสนุนการประท้วงที่จัตุรัสเทียนอันเหมินในปี 1989
ในตำแหน่งข้าราชการรัฐบาลอาวุโส จ้าววิจารณ์นโยบายลัทธิเหมาและมีส่วนสำคัญในการนำการปฏิรูปตลาดเสรีไปปฏิบัติ เริ่มต้นในมณฑลเสฉวนและต่อมาทั่วประเทศ เขาก้าวขึ้นสู่เวทีระดับชาติเนื่องจากการสนับสนุนจากเติ้ง เสี่ยวผิงหลังการปฏิวัติวัฒนธรรม ในฐานะผู้สนับสนุนการโอนกิจการของรัฐเป็นของเอกชน การแบ่งแยกพรรคกับรัฐออกจากกัน และการปฏิรูปตลาดเสรีทั่วไป เขามุ่งใช้มาตรการต่าง ๆ เพื่อปรับปรุงระบบข้าราชการประจำของจีนและต่อสู้กับการฉ้อราษฎร์บังหลวง ซึ่งเป็นประเด็นที่บั่นทอนความชอบธรรมของพรรคในคริสต์ทศวรรษ 1980 ซึ่งเลขาธิการหู ย่าวปังในขณะนั้นก็มีทัศนะทำนองเดียวกันด้วย
นโยบายการปฏิรูปเศรษฐกิจและความเห็นใจนักศึกษาผู้ประท้วงระหว่างการประท้วงที่จัตุรัสเทียนอันเหมินในปี 1989 ทำให้เขาเป็นศัตรูกับสมาชิกผู้นำพรรคบางคน รวมทั้งประธานคณะกรรมการที่ปรึกษากลางในขณะนั้น เฉิน หยุน, ประธานคณะกรรมการให้คำปรึกษาการเมืองฯ หลี่ เซียนเนี่ยน, และนายกรัฐมนตรี หลี่ เผิง จ้าวยังเริ่มเสียความนิยมกับประธานคณะกรรมการทหารกลาง เติ้ง เสี่ยวผิง ด้วย ในช่วงหลังเหตุการณ์ จ้าวถูกกวาดล้างทางการเมือง และถูกจับกุมให้อยู่แต่ในบ้านพักตลอดชีวิต
เขาเสียชีวิตจากโรคหลอดเลือดสมองในกรุงปักกิ่งในเดือนมกราคม 2005 อัตชีวประวัติลับของเขามีการลักลอบนำออกนอกประเทศ และตีพิมพ์เป็นภาษาอังกฤษและภาษาจีนในปี 2009 แต่รายละเอียดชีวิตเขาถูกตรวจพิจารณาในประเทศจีน
คณะดุริยางคศาสตร์ มหาวิทยาลัยศิลปากร
คณะดุริยางคศาสตร์ มหาวิทยาลัยศิลปากร (Faculty of Music, Silpakorn University) เป็นคณะวิชาลำดับที่ 10 ของ มหาวิทยาลัยศิลปากร และโรงเรียนดนตรีแห่งที่สองของประเทศไทยต่อจากวิทยาลัยดุริยางคศิลป์ (มหิดล) ก่อตั้งขึ้นเมื่อ พ.ศ. 2541
ประวัติ
"คณะดุริยางคศาสตร์" เริ่มก่อตั้งขึ้นเมื่อ พ.ศ. 2541 ภายใต้ชื่อ "โครงการจัดตั้งคณะดุริยางคศาสตร์ มหาวิทยาลัยศิลปากร" โดยดำริของ ศาสตราจารย์ ดร. ตรึงใจ บูรณสมภพ อดีตอธิการบดี มหาวิทยาลัยศิลปากร ด้วยความร่วมมือจากบุคคลในวงการดนตรีหลายท่าน นับเป็นคณะวิชาลำดับที่ 10 ของมหาวิทยาลัยศิลปากร มีผู้อำนวยการคนแรก คือ เรืออากาศตรี ศาสตราจารย์พิเศษ ดร. แมนรัตน์ ศรีกรานนท์ ศิลปินแห่งชาติ
คณะดุริยางคศาสตร์ เปิดรับนักศึกษารุ่นแรกในปีการศึกษา 2542 เปิดสอนเพียงหลักสูตรเดียว คือ ดุริยางคศาสตรบัณฑิต ต่อมาในปีการศึกษา 2543 เปิดสอนหลักสูตรดุริยางคศาสตรบัณฑิต สาขาวิชาดนตรีแจ๊ส ปีการศึกษา 2546 เปิดสอนหลักสูตรดุริยางคศาสตรบัณฑิต สาขาวิชาดนตรีเชิงพาณิชย์ เพิ่มขึ้นเป็นหลักสูตรที่สาม และในปีการศึกษา 2552 คณะดุริยางคศาสตร์เปิดสอนหลักสูตรในระดับบัณฑิตศึกษาเพิ่มขึ้นอีก 1 หลักสูตร คือ หลักสูตรดุริยางคศาสตรมหาบัณฑิต สาขาวิชาสังคีตวิจัยและพัฒนา ปีการศึกษา 2562 เปิดหลักสูตรปรัชญาดุษฎีบัณฑิต  สาขาวิชาสังคีตวิจัยและพัฒนา
คณะดุริยางคศาสตร์ จัดการเรียนการสอนควบคู่ไปกับการให้นักศึกษาได้มีประสบการณ์จริงในวิชาที่เรียน โดยเน้นสนับสนุนการจัดกิจกรรม เพื่อให้นักศึกษาได้ออกแสดงดนตรีต่อหน้าสาธารณชน ณ สถานศึกษาและสถานที่สำคัญอื่น ๆ อย่างสม่ำเสมอ ซึ่งนับเป็นการบริการวิชาการ และส่งเสริมประสบการณ์วิชาชีพดนตรีที่สามารถตอบสนองความต้องการของสังคม ชุมชน ประเทศชาติและนานาชาติได้
วิสัยทัศน์ = คณะดุริยางคศาสตร์ ผู้นำด้านดนตรีสร้างสรรค์ นำนวัตกรรม สร้างบัณฑิตดนตรีวิถีศิลปากร
พันธกิจ
อาร์ชดัชเชสโซฟีแห่งออสเตรีย
พระองค์ประสูติเมื่อวันที่ 5 มีนาคม พ.ศ. 2398 ณ กรุงเวียนนา ประเทศออสเตรีย พระองค์ทรงได้รับพระราชทานพระนามจากสมเด็จพระราชอัยกีของพระองค์ อาร์ชดัชเชสโซฟี เมื่อปีพ.ศ. 2400 จักรพรรดิและจักรพรรดินีเสด็จพระราชดำเนินไปยังกรุงบูดาเปสต์ ประเทศฮังการี โดยทรงพาพระองค์ และอาร์ชดัชเชสกิเซล่า พระขนิษฐาเสด็จพระราชดำเนินด้วย โดยระหว่างการเสด็จพระราชดำเนิน พระองค์และพระขนิษฐามีพระอาการประชวรด้วยพระกระยาหารเป็นพิษ และพระนาภีเสีย พระอาการของอาร์ชดัชเชสกิเซล่า พระขนิษฐาทรงดีขึ้น แต่พระองค์มีพระอาการประชวรร้ายแรงขึ้น ทำให้สิ้นพระชนม์เมื่อวันที่ 29 พฤษภาคม พ.ศ. 2400 สิริพระชันษาได้เพียง 2 ชันษา แต่หลังจากสิ้นพระชนม์แล้ว มีการสันนิษฐานว่าพระองค์ไม่ได้ทรงสิ้นพระชนม์ด้วยโรคพระกระยาหารเป็นพิษ และพระนาภีเสีย หากแต่เป็นโรคไข้รากสาดใหญ่ ซึ่งร้ายแรงมากในยุคนั้น
เอลิสตา
เอลิสตา (Elista; Элиста́, (ใช้กันทั่วไปในสมัยโซเวียต) หรือ  (การออกเสียงที่ใช้บ่อยที่สุดหลังปี ค.ศ. 1992 และในภาษาคัลมืยเคียเอง) ;, Elst, ) เป็นเมืองหลวงของสาธารณรัฐคัลมืยเคีย ประเทศรัสเซีย
เป็นที่รู้จักในชื่อ สเตปนอย (Stepnoy) ตั้งแต่ พ.ศ. 2487 ถึง 2500
ภูมิศาสตร์
เมืองนี้ตั้งอยู่ในบริเวณเนินเขาเยร์เจนี ในส่วนบนของหุบเขาเอลิสตา ต้นกำเนิดของแม่น้ำอยู่ในส่วนตะวันตกของเมืองเอลิสตา ข้ามเขตเมืองจากตะวันตกไปตะวันออก โดยแบ่งออกเป็นสองส่วน พื้นที่ส่วนทางเหนือมีขนาดใหญ่กว่าทางใต้
ภูมิอากาศ
เอลิสตามีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน Dfb) แม้ว่าบางครั้งจะได้รับการอธิบายว่าเป็นภูมิอากาศแบบกึ่งแห้งแล้งพอสมควร (การแบ่งเขตภูมิอากาศแบบเคิพเพิน BSk) ฤดูหนาวอากาศหนาว อุณหภูมิเฉลี่ยในเดือนมกราคมอยู่ที่ −6.1 °C (21.0 °F) ในขณะที่ฤดูร้อนจะร้อน อุณหภูมิเฉลี่ยในเดือนกรกฎาคมอยู่ที่ 24.5 °C (76.1 °F) ปริมาณน้ำฝนรายปีเฉลี่ยอยู่ที่ 349 มิลลิเมตร (14 นิ้ว) โดยฤดูหนาวจะแห้งกว่าฤดูร้อน อุณหภูมิสูงสุดอยู่ในช่วง -34.0 °C (-29.2 °F) ในเดือนมกราคม ถึง 42.9 °C (109.2 °F) ในเดือนสิงหาคม
จุดเดือดของธาตุ (หน้าข้อมูล)
WEL
As quoted at http://www.webelements.com/ from these sources:
CRC
As quoted from various sources in an online version of:
LNG
As quoted from:
ฟุตบอลโลกหญิง 2015 กลุ่มซี
ฟุตบอลโลกหญิง 2015 กลุ่มซี ประกอบด้วย, , และ  การแข่งขันจะเริ่มต้นขึ้นระหว่างวันที่ 8–16 มิถุนายน พ.ศ. 2558
ตารางคะแนน
ใน รอบ 16 ทีมสุดท้าย :
กีฬากอล์ฟในซีเกมส์ 2017
การแข่งขัน กอล์ฟ ในมหกรรมกีฬา ซีเกมส์ 2017 ในกรุง กัวลาลัมเปอร์ ถูกจัดขึ้นที่ เดอะ ไมนส์ รีสอร์ต ซิตี กอล์ฟ คลับ ใน เซอลาโงร์
เกมการแข่งขันในปี 2017 ประกอบไปด้วยสี่การแข่งขัน: สองประเภทที่เป็นบุคคลและทีมทั้งชายและหญิง
รายการ
ด้านล่างนี้คือรายการต่างๆที่จะเข้าร่วมการแข่งขัน:
ตารางเหรียญรางวัล
ประเทศเจ้าภาพ (มาเลเซีย)
โครงสร้างของโลก
โครงสร้างภายในของโลกแบ่งเป็นชั้นในเปลือกทรงกลมคล้ายหัวหอม ชั้นเหล่านี้สามารถนิยามโดยคุณสมบัติทางเคมีหรือวิทยากระแส (rheology) ของมัน โลกมีเปลือกแข็งซิลิเกตชั้นนอก เนื้อโลกที่หนืดมาก แก่นนอกที่เหลวซึ่งหนืดน้อยกว่าเนื้อโลกมาก และแก่นในแข็ง ความเข้าใจโครงสร้างภายในของโลกอาศัยการสังเกตุภูมิลักษณ์และการวัดความลึกของมหาสมุทร (bathymetry) การสังเกตหินในหินโผล่ ตัวอย่างซึ่งถูกนำสู่พื้นผิวจากชั้นที่ลึกกว่าโดยกิจกรรมภูเขาไฟ การวิเคราะห์คลื่นแผ่นดินไหวซึ่งผ่านโลก การวัดสนามความโน้มถ่วงของโลกและการทดลองกับของแข็งผลึกที่ลักษณะเฉพาะความดันและอุณหภูมิของภายในชั้นลึกของโลก
โครงสร้างของโลก
โครงสร้างของโลกสามารถกำหนดนิยามได้ในสองแนวทางคือ : โดยคุณสมบัติเชิงทางกล เช่น วิทยาศาสตร์การไหล (rheology) หรือ คุณสมบัติทางเคมี คุณสมบัติโครงสร้างภายในของโลกในทางกายภาพนั้น, ก็สามารถแบ่งออกได้เป็น 5 ชั้น ได้แก่ ชั้นธรณีภาค (lithosphere), ชั้นฐานธรณีภาค (asthenosphere), ชั้นเนื้อโลกมัชฌิมภาค (mesospheric mantle) , แก่นโลกชั้นนอก (outer core) และ แก่นโลกชั้นใน (inner core) ในทางเคมี, โครงสร้างภายในของโลกแบ่งออกเป็น 5 ชั้นที่สำคัญ, สามารถแบ่งออกได้เป็น เปลือกโลก (crust), เนื้อโลกตอนบน (upper mantle), เนื้อโลกตอนล่าง (lower mantle), แก่นโลกชั้นนอก, และแก่นโลกชั้นใน องค์ประกอบทางธรณีวิทยาในระดับชั้นต่าง ๆ ของโลก อยู่ที่ระดับความลึกภายใต้พื้นผิวลงไปดังต่อไปนี้:
โครงสร้างแต่ละชั้นของโลกได้รับการคาดการณ์โดยทางอ้อมโดยใช้เวลาในการเดินทางของการหักเหและการสะท้อนของคลื่นแผ่นดินไหวที่ถูกสร้างขึ้นจากการเกิดแผ่นดินไหว แก่นโลกนั้นจะไม่อนุญาตให้คลื่นเฉือน (shear wave) เคลื่อนที่ผ่านมันไปได้ในขณะที่ความเร็วของการเดินทาง (ความเร็วของคลื่นไหวสะเทือน (seismic velocity) จะมีความเร็วแตกต่างกันในระดับชั้นอื่น ๆ  การเปลี่ยนแปลงความเร็วของคลื่นไหวสะเทือนระหว่างชั้นที่แตกต่างกันจะทำให้เกิดการหักเหของทิศทางการเคลื่อนที่ของคลื่นอันเนื่องมาจากกฎของสเนลล์ (Snell's law) เหมือนการเบี่ยงเบนทิศทางของแสงขณะที่มันผ่านปริซึม  ในทำนองเดียวกันการสะท้อนจะเกิดจากการเพิ่มขึ้นอย่างมากในความเร็วของคลื่นไหวสะเทือนและมีความคล้ายคลึงกับแสงสะท้อนจากกระจก
แก่นโลก
ความหนาแน่นเฉลี่ยของโลกคือ 5,515 kg/m3 เนื่องจากความหนาแน่นเฉลี่ยของพื้นผิวของโลกมีค่าเพียงประมาณ 3,000 kg/m3 เราจึงสรุปว่าจะต้องมีวัตถุที่มีความหนาแน่นอยู่ภายในแก่นของโลก การตรวจวัดคลื่นไหวสะเทือนแสดงให้เห็นว่าแก่นโลกจะแบ่งออกเป็นสองส่วน ได้แก่ ส่วนที่เป็น "ของแข็ง" จะอยู่ตรงแก่นโลกชั้นในที่มีรัศมีประมาณ 1,220 กิโลเมตร และส่วนที่เป็นของเหลว จะอยู่บริเวณแก่นโลกชั้นนอกที่ขยายขอบเขตอาณาบริเวณเป็นรัศมีเกินกว่าประมาณ 3,400 กม  มีความหนาแน่นอยู่ระหว่าง 9,900 และ 12,200 kg/m3 ในแก่นชั้นนอกและ 12,600-13,000 kg/m3 ในแก่นชั้นใน
แก่นโลกชั้นในถูกค้นพบในปี 1936 โดย อิงเง ลีแมน (Inge Lehmann) และเชื่อกันว่าโดยทั่วไปจะมีองค์ประกอบหลักเป็นเหล็กและนิกเกิลเป็นบางส่วน มันไม่จำเป็นต้องเป็นของแข็งแต่เพราะมันสามารถที่จะหันเห (deflect) ทิศทางการเคลื่อนที่ของคลื่นแผ่นดินไหวได้ มันจึงต้องประพฤติตัวเป็นของแข็งได้ในบางสมัย หลักฐานที่ได้รับจากการทดลองได้จากในช่วงเวลาวิกฤตของแบบจำลองผลึกของแก่นโลก
แมนเทิล
ชั้นแมนเทิลหรือเนื้อโลก (Earth's mantle) แผ่ขยายไปถึงระดับความลึกประมาณ 2,890 กม. ทำให้มันเป็นชั้นที่มีความหนามากที่สุดในภายในโครงสร้างของโลก
ลี มาร์วิน
อ้างอิง
1924 1987
กีฬาสเกตความเร็วระยะสั้นในโอลิมปิกเยาวชนฤดูหนาว 2020 – ประเภทบุคคลหญิง 500 เมตร
กีฬาสเกตความเร็วระยะสั้นในโอลิมปิกเยาวชนฤดูหนาว 2020 ประเภทบุคคลหญิง 500 เมตร เป็นการแข่งขันกีฬาสเกตความเร็วระยะสั้นที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Lausanne Skating Arena ซึ่งการแข่งขันกีฬาสเกตความเร็วระยะสั้นครั้งนี้มีนักกีฬาเข้าร่วมแข่งขัน 29 คน จาก 25 ประเทศ
ผู้ที่ได้รับรางวัลชนะเลิศเหรียญทองคือ Seo Whi-min นักกีฬาจากประเทศเกาหลีใต้
เซกะหมาน
เซกะหมาน (ເຊກະຫມານ) เป็นแม่น้ำทางตะวันออกเฉียงใต้ของประเทศลาว ไหลผ่านพื้นที่ป่าสงวนแห่งชาติดงอำพาม แขวงอัตตะปือ แม่น้ำนี้เป็นที่อยู่ของโลมาน้ำจืด
คันระ
คันระ (甘楽町 (Kanra-machi)) เป็นเมืองที่ตั้งอยู่ในอำเภอคันระ จังหวัดกุมมะ ประเทศญี่ปุ่น เมืองนี้มีประชากรประมาณ 21,749 คน 8,311 ครัวเรือน มีความหนาแน่นของประชากร 220 คนต่อตารางกิโลเมตร และมีพื้นที่ทั้งหมด 58.61 sqkm
ภูมิศาสตร์
คันระตั้งอยู่ในพื้นที่ทางตะวันตกเฉียงใต้ของจังหวัดกุมมะ บนฝั่งใต้ของแม่น้ำคาบูระ
ภูมิอากาศ
คันระมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Cfa) มีลักษณะคือ มีฤดูร้อนที่อบอุ่น และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในคันระอยู่ที่ 12.8 °C มีปริมาณน้ำฝนโดยเฉลี่ยรายปีอยู่ที่ 1,166 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 1.1 °C
ประวัติศาสตร์
ในสมัยเอโดะ ศูนย์กลางของคันระในทุกวันนี้เดิมเป็นโจกามาจิ (เมืองรอบปราสาท) ของแคว้นศักดินาโอบาตะ ซึ่งเป็นแคว้นศักดินาภายใต้การปกครองของรัฐบาลโชกุนโทกูงาวะในแคว้นโคสึเกะ
ในช่วงของการจัดตั้งระบบเทศบาลสมัยใหม่หลังการฟื้นฟูเมจิ ได้มีการก่อตั้งหมู่บ้านโอบาตะ หมู่บ้านอากิฮาตะ เมืองฟูกูชิมะ และหมู่บ้านนียะเมื่อวันที่ 1 เมษายน 1889 โดยขึ้นกับอำเภอคิตะคันระ จังหวัดกุมมะ หมู่บ้านโอบาตะได้รับการยกฐานะเป็นเมืองโอบาตะในปี 1925 อำเภอคิตะคันระได้เปลี่ยนชื่อเป็นอำเภอคันระในปี 1950 หมู่บ้านอากิฮาตะได้ถูกผนวกเข้ากับเมืองโอบาตะในปี 1955 และในวันที่ 1 กุมภาพันธ์ 1959 เมืองฟูกูชิมะ และหมู่บ้านนียะ ได้ถูกผนวกเข้ากับเมืองโอบาตะ เพื่อตั้งขึ้นเป็นเมืองคันระ
เศรษฐกิจ
เศรษฐกิจของคันระส่วนมากขึ้นอยู่กับการเกษตร
แม่น้ำทา
แม่น้ำทา (ນໍ້າທາ) เป็นแม่น้ำทางตะวันตกเฉียงเหนือของประเทศลาว ไหลลงสู่แม่น้ำโขง ชื่อของแม่น้ำนี้นำไปตั้งเป็นเมืองหลวงน้ำทาและแขวงหลวงน้ำทา
รชยา รักกสิกรณ์
รชยา รักกสิกรณ์ มีชื่อเล่นว่า เอ๋ เกิดเมื่อวันอาทิตย์ ที่ 15กรกฎาคม พ.ศ. 2519 ที่จังหวัดสุพรรณบุรี จบการศึกษาระดับมัธยมศึกษาจากโรงเรียนหอวัง, ปริญญาตรี คณะบริหารธุรกิจ มหาวิทยาลัยอัสสัมชัญและคณะนิเทศศาสตร์ มหาวิทยาลัยศรีปทุม
เอ๋เคยมีผลงานก่อนเข้าวงการบันเทิง เมื่อ ปี 2536 โดยแสดงมิวสิควีดีโอเพลง "คำถามสุดท้าย" ของเต๋า-สมชาย เข็มกลัด และแสดงมิวสิควีดีโอเพลง "อีกสักครั้ง" ของมาลีวัลย์ เจมีน่า จากนั้นได้ถ่ายแบบภาพนิ่งลงนิตยสารวัยรุ่น เริ่มเข้าสู่วงการจริงจังด้วยการประกวดของนิตยสาร "เดอะบอย (The Boy)"
เชียร์เคสสค์
เชียร์เคสสค์ (Черке́сск; Cherkessk) เป็นเมืองหลวงของสาธารณรัฐคาราชาเยโว-ซีร์คัสเซีย ประเทศรัสเซีย รวมถึงศูนย์กลางทางการเมือง เศรษฐกิจ และวัฒนธรรม มีประชากร 129,069 คน (ในปี พ.ศ. 2553)
เดอะฮอว์ทอนส์
เดอะฮอว์ทอนส์ (The Hawthorns) เป็นสนามฟุตบอลที่เป็นที่นั่งทั้งหมด ตั้งอยู่ในเมืองเวสต์บรอมมิช เขตนครแซนด์เวลล์ ในอังกฤษ โดยมีความจุผู้ชมทั้งหมด 26,272 คน โดยใช้เป็นสนามเหย้าของสโมสรฟุตบอลเวสต์บรอมมิชอัลเบียนตั้งแต่ปี ค.ศ. 1900 เป็นต้นมา โดยเป็นสนามแห่งที่ 6 ที่สโมสรแห่งนี้ใช้เป็นสนามเหย้านับตั้งแต่ก่อตั้งสโมสร
เชียร์เคสสค์
ก่อนหน้านี้รู้จักกันในชื่อ Batalpashinskaya (จนถึงปี ค.ศ. 1931), Batalpashinsk (จนถึงปี ค.ศ. 1934), Sulimov (จนถึงปี ค.ศ. 1937), Yezhovo-Cherkessk (จนถึงปี ค.ศ. 1939)
ประชากร
ประชากรของเชียร์เคสสค์มี 129,069 คนในสำมะโนปี ค.ศ. 2010 116,244 คนในสำมะโนปี ค.ศ. 2002 และ 113,060 ในสำมะโนโซเวียต ค.ศ. 1989
ศักดา ฝ่ายอินทร์
ศักดา ฝ่ายอินทร์ (ชื่อเล่น: เปี๊ยก ; 17 เมษายน พ.ศ. 2534 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลัง
ผลงานระดับนานาชาติ
พ.ศ. 2555 ได้มีการประกาศชื่อศักดา ฝ่ายอินทร์ ให้ทำหน้าที่ร่วมกับทีมชาติไทย ในการแข่งขันฟุตบอลเอเชียเยาวชนอายุไม่เกิน 22 ปี 2013 รอบคัดเลือก ที่จัดขึ้น ณ ประเทศลาว ส่วนในปี พ.ศ. 2556 ได้มีการประกาศชื่อของเขาร่วมกับทีมชาติ ในการแข่งขันซีเกมส์ 2013 ที่จัดขึ้น ณ ประเทศพม่า
ฟัลเชียร์มเยเกอร์
ฟัลเชียร์มเยเกอร์ (Fallschirmjäger) หรือ พลจู่โจมดิ่งพสุธา เป็นหน่วยพลร่มสังกัดลุฟท์วัฟเฟอในช่วงก่อนและระหว่างสงครามโลกครั้งที่สอง ถือเป็นทหารพลร่มหน่วยแรกของประเทศเยอรมนีที่ได้ออกปฏิบัติการขนาดใหญ่ นอกจากนี้ พลจู่โจมดิ่งพสุธายังเป็นที่รู้จักในฉายา ปีศาจเขียว (Green devil) โดยทหารฝ่ายสัมพันธมิตร พลจู่โจมดิ่งพสุธาออกปฏิบัติหน้าที่แบบหน่วยรบพิเศษในการตีฉาบฉวย อยู่ภายใต้บัญชาของนายพลควร์ท ชตูเด็นท์
ราชอาณาจักรคุช
ราชอาณาจักรคุช (Cush, Kush; อียิปต์โบราณ: 𓎡𓄿𓈙𓈉 kꜣš, อัสซีเรีย: Kûsi, ใน LXX Κυς และ Κυσι;  Ecōš; כּוּשׁ Kūš) หรือเรียกสั้น ๆ ว่า คุช เป็นอาณาจักรโบราณในบริเวณนิวเบีย โดยมีศูนย์กลางอยู่ที่ที่ราบลุ่มแม่น้ำไนล์ ซึ่งปัจจุบัน คือ ตอนเหนือของประเทศซูดานและตอนใต้ของประเทศอียิปต์
ภูมิภาคนิวเบียเป็นแหล่งกำเนิดของอารยธรรมในยุคแรก ซึ่งก่อให้เกิดสังคมที่ซับซ้อนหลายแห่งที่เกี่ยวข้องกับการค้าและอุตสาหกรรม นครรัฐเคอร์มากลายเป็นฐานอำนาจทางการเมืองที่โดดเด่นในช่วงระหว่าง 2450 ถึง 1450 ปีก่อนคริสต์ศักราช โดยควบคุมพื้นที่บริเวณที่ราบลุ่มแม่น้ำไนล์ระหว่างแก่งน้ำตกแม่น้ำไนล์ที่หนึ่งจนถึงที่สี่ ซึ่งเป็นพื้นที่ใหญ่พอ ๆ กับอียิปต์ ชาวอียิปต์เป็นคนกลุ่มแรกที่ระบุว่านครรัฐเคอร์มาเป็น "ชาวคุช" และในอีกหลายศตวรรษต่อมา อารยธรรมทั้งสองก็มีส่วนร่วมในสงคราม การค้า และการแลกเปลี่ยนทางวัฒนธรรมเป็นระยะ ๆ
นิวเบียส่วนใหญ่ตกอยู่ภายใต้การปกครองของอียิปต์ในช่วงสมัยราชอาณาจักรใหม่ (ระหว่าง 1550–1070 ปีก่อนคริสต์ศักราช) หลังจากการล่มสลายของอียิปต์ท่ามกลางในช่วงการล่มสลายปลายยุคสัมฤทธิ์ โดยชาวคุชได้สถาปนาราชอาณาจักรขึ้นใหม่ในแนปาตา (ปัจจุบันคือเมืองการิมา ประเทศซูดาน) แม้ว่าราชอาณาจักรคุชจะได้พัฒนาความสัมพันธ์ทางวัฒนธรรมหลายอย่างกับอียิปต์ เช่น ความเลื่อมใสต่อเทพอามุน และราชวงศ์ของทั้งสองอาณาจักรบางครั้งก็อภิเษกสมรสระหว่างกัน แต่วัฒนธรรม ภาษา และเชื้อชาติของราชอณาจักรคุช นั้นแตกต่างกัน โดยศิลปะอียิปต์ทำให้ชาวคคุชมีความโดดเด่นด้วยการแต่งกาย รูปร่างหน้าตา และแม้กระทั่งวิธีการเดินทาง
ตั้งแต่ศตวรรษที่ 3 ก่อนคริสต์ศักราชจนถึงคริสต์ศตวรรษที่ 3 ทางตอนเหนือของนิวเบียได้ถูกรุกรานและถูกผนวกโดยอียิปต์ ซึ่งปกครองโดยผู้ปกครองชาวมาซิโดเนียและผู้ปกครองชาวโรมันเป็นเวลา 600 ปีจากนั้น ดินแดนบริเวณดังกล่าวจะเป็นที่รู้จักในโลกของกรีก-โรมันในนาม ดอเดคาสสคออินอส ต่อมาถูกปกครองโดยกษัตริย์แห่งราชอาณาจักรคุชที่สี่พระนามว่า เยเซโบเคอามานิ ราชอาณาจักรแห่งชาวคุชยังคงเป็นมหาอำนาจระดับภูมิภาคดังกล่าวจนถึงคริสต์ศตวรรษที่ 4 เมื่อราชอาณาจักรคุชอ่อนแอและได้สลายตัวจากการก่อจลาจลภายในท่ามกลางสภาพอากาศที่เลวร้ายลง และการรุกรานและพิชิตโดยชาวโนบา (นิวเบีย) ซึ่งภาษานิวเบียเข้ามาแทนที่จากภาษาเมโรวีดั้งเดิมและเรียกตนเองวว่า นิวเบีย แทนที่ชื่อเรียกที่ครั้งหนึ่งเคยเรียกว่า คุช เมืองเมโรวีได้ถูกยึดและปล้นสะดมโดยราชอาณาจักรอักซุม ซึ่งเป็นจุดสิ้นสุดของราชอาณาจักรและการสลายตัวเป็นสามขั้วอำนาจการเมือง คือ ราชอาณาจักรโนบาเทีย, ราชอาณาจักรมาคูเรีย, และราชอาณาจักรอะโลเดีย หลังจากเหตุการณ์ดังกล่าวไม่นาน ราชอาณาจักรอะโลเดียจะเข้าควบคุมดินแดนทางตอนใต้ของจักรวรรดิเมโรวีในอดีต รวมทั้งบางส่วนของราชอาณาจักรเอริเทรียด้วย
เจนรบ สำเภาดี
เจนรบ สำเภาดี (ชื่อเล่น: เจน; เกิดวันที่ 2 มิถุนายน พ.ศ. 2538) เป็นนักฟุตบอลชาวไทย เล่นในตำแหน่งกองหน้า ปัจจุบันลงเล่นให้กับบีจี ปทุม ยูไนเต็ดในไทยลีก
Neurotic (แก้ความกำกวม)
Neurotic เป็นคำภาษาอังกฤษที่เป็นคำนามหรือคำวิเศษณ์หมายถึงลักษณะนิสัย ลักษณะบุคคลิกภาพ สภาวะความไม่เสถียรทางอารมณ์ หรือภาวะโรคจิตชนิดหนึ่ง ซึ่งอาจกล่าวถึงในบทความดังต่อไปนี้
ไมลส์ เทลเลอร์
ไมลส์ อเล็กซานเดอร์ เทลเลอร์ (Miles Alexander Teller; เกิด 20 กุมภาพันธ์ พ.ศ. 2530) เป็นนักแสดงชาวอเมริกัน ภาพยนตร์บางเรื่องของเขา ได้แก่ เดอะสเปกตาคูลาร์นาว, วิปแลช, เดอะไดเวอร์จินซีรีส์, วอร์ด็อกส์, บลีดฟอร์ดิส, แธงกิวฟอร์ยัวร์เซอร์วิส, และ ท็อปกัน: มาเวอริค
เรือพิฆาต
เรือพิฆาต (destroyer) เป็นคำศัพท์เฉพาะทางของกองทัพเรือซึ่งหมายถึงเรือรบที่รวดเร็วและคล่องแคล่ว มีระยะทำการไกล มีหน้าที่คุ้มกันเรือขนาดใหญ่ในกองเรือรบ ขบวนเรือ หรือ หมู่เรือบรรทุกอากาศยาน โดยปกป้องจากเรือรบที่มีขนาดเล็กกว่า มีระยะยิงที่สั้นแต่ทรงพลัง (แต่เดิมคือเรือตอร์ปิโด, ต่อมาภายหลังเป็นเรือดำน้ำและอากาศยาน)
เลดีเอ็ดวีนา กรอสเวอร์เนอร์
เลดีเอ็ดวีนา กรอสเวอร์เนอร์ (Lady Edwina Grosvenor) เกิดเมื่อวันที่ 11 พฤศจิกายน 2524 เป็นธิดาของของ เกราล์ด กรอสเวอร์เนอร์ ดยุกที่ 6 แห่งเวสต์มินสเตอร์ และ นาตาเลีย กรอสเวอร์เนอร์ ดัชเชสแห่งเวสต์มินสเตอร์ เป็นพี่นสาวของ ฮิว กรอสเวอร์เนอร์ ดยุกที่ 7 แห่งเวสต์มินสเตอร์ เธอมีพระมารดาทูลหัวคือ ไดอานา เจ้าหญิงแห่งเวลส์ ตัวเธอนั้นมีภูมิหลังที่ไม่ดีนัก เริ่มด้วยการใช้สารเสพติด ต่อมาเธอสามารถเลิกได้ และได้เข้าไปทำงานในคุกที่ กาฐมาณฑุ โดยทำงานเพื่อช่วยเหลือเด็กที่ไม่มีความผิดให้พ้นโทษ
เลดีเอ็ดวีนา กรอสเวอร์เนอร์ มีความสนใจในเรื่องสตรีที่มีคดี เธอจึงมุ้งเน้นในเรื่องสตรีที่กระทำความผิด และมีงานวิจัยของเธอที่เกี่ยวกับความผิดของสตรี
สมรส
เลดีเอ็ดวีนา กรอสเวอร์เนอร์ สมรสกับ แดน สโนว์ พิธีกรรายการและนักโทรทัศน์ชื่อดังของอังกฤษ เมื่อวันที่ 27 พฤศจิกายน 2553 ทั้ง 2 มีบุตรดังนี้
แสน ส.เพลินจิต
แสน ส.เพลินจิต แชมป์โลกของสมาคมมวยโลก (WBA) รุ่นฟลายเวท แชมป์โลกคนที่ 19 ของไทย มีชื่อจริงว่า สมชาย เชิดฉาย มีชื่อเล่นว่า เหน่ง เกิดเมื่อวันที่ 18 พฤษภาคม พ.ศ. 2514 ที่ ตำบลประชาธิปัตย์ อำเภอธัญบุรี จังหวัดปทุมธานี เป็นบุตรชายของนายละเอียด และนางทิพย์ เชิดฉาย จบการศึกษาจากมหาวิทยาลัยการกีฬาแห่งชาติ วิทยาเขตกรุงเทพ
ชกมวยไทย
แสนมีฐานะทางบ้านยากจนมาก ทำให้ต้องชกมวยตั้งแต่เด็ก โดยฝึกกับ จ่าสิบเอก ทวนชัย โล่ห์เงิน  ในชื่อ "ซุปเปอร์เหน่ง โล่ห์เงิน" ได้ค่าตัวในการชกครั้งแรก 110 บาท  แต่เนื่องจากเป็นมวยที่ชกสนุก เดินหน้าตลอด จึงได้เปลี่ยนชื่อเป็น "เดินหน้า โล่ห์เงิน" แสนได้โอกาสชกสากลอาชีพครั้งแรก เมื่อมวยสากลที่เวทีราชดำเนินขาดคู่ แสนจึงกลายเป็นมวยแทนขึ้นชกแทน  เมื่อ 25 กุมภาพันธ์ 2533 ซึ่งก็ฉายแวว โดยเอาชนะ สีหราช ช.ไวคุล ไปได้อย่างงดงาม  จากนั้น แสนจึงกลายเป็นมวยสากลชกประจำที่เวทีราชดำเนิน และได้เข้าตา เสถียร เสถียรสุต เจ้าของค่าย "ส.เพลินจิต" จึงถูกนำมาสร้างอย่างจริงจังในแบบมวยสากลอาชีพ และเปลี่ยนชื่อเป็น "แสน ส.เพลินจิต"
แชมป์โลกคนที่ 19
แสนถูกสร้างอย่างมีขั้นตอน ชกไต่อันดับไปเรื่อย ๆ จนได้ติดอันดับโลก และขึ้นชิงแชมป์โลกในฐานะรองแชมป์โลก WBA อันดับ 6 กับดาบิด กริมัน นักมวยเจ้าของแชมป์ชาวเวเนซุเอลา ผู้เคยชิงแชมป์โลก WBA รุ่นจูเนียร์แบนตัมเวท กับเขาทราย แกแล็คซี่ มาก่อน ในวันที่ 13 กุมภาพันธ์ พ.ศ. 2537 ที่จังหวัดฉะเชิงเทรา ซึ่งแสนเป็นฝ่ายชนะคะแนนเอกฉันท์ได้แชมป์โลกไปครอง
แสน เป็นนักมวยที่มีเชิงชกสวยงาม มีความรวดเร็ว แม้เป็นมวยหมัดไม่หนัก แต่ชกได้ไวโดยเฉพาะหมัดแย็บ ซึ่งชั้นเชิงแบบนี้ละม้ายคล้ายกับ "โผน กิ่งเพชร" อดีตแชมป์โลกคนแรกของไทย จึงได้ฉายาว่า "โผน 2" แสน เป็นนักมวยที่เรียกได้ว่าได้รับความนิยมจากแฟนมวยอย่างมากทีเดียวในสมัยนั้น เพราะชกได้สนุก และผู้ท้าชิงของแสนแต่ละรายนั้น ล้วนแต่มีดีกรีเป็นนักชกชั้นดีเป็นอดีตแชมป์โลกหรืออดีตนักชกที่เคยชิงแชมป์โลกมาแล้ว เช่น เฮซุส โรฮัส,อากิเลส กุซมัน,คิม ยง-คัง, เอบังเฮลิโอ เปเรซ เป็นต้น
โดยเฉพาะไฟท์ที่ประทับใจอย่างที่สุด คือ การป้องกันตำแหน่งครั้งที่ 6 กับ ฮิโรกิ อิโอกะ นักมวยชาวญี่ปุ่นอดีตแชมป์โลก 2 รุ่น และคู่ปรับของนภา เกียรติวันชัย ซึ่งขณะนั้นเป็นรองแชมป์โลกของ WBA ในอันดับ 3 โดยชนะทีเคโอในยกที่ 10  ถึงนครโอซากะ ถิ่นของอิโอกะเลยทีเดียว ในวันที่ 17 ตุลาคม พ.ศ. 2538 ซึ่งหลังการชก พระบาทสมเด็จพระเจ้าอยู่หัวภูมิพลอดุลยเดชมีพระราชสาสน์ผ่านมาทางสถานกงสุลไทย ณ นครโอซากะ แสดงความยินดีมาแก่แสนและคณะ มีใจความว่า ทรงทอดพระเนตรการชกของแสนผ่านทางโทรทัศน์ และได้พระราชทานช่อดอกไม้เป็นกำลังใจ และต่อมาแสนได้รับรางวัลนักกีฬาอาชีพยอดเยี่ยม ประจำปี พ.ศ. 2538 อีกด้วย
ในปี พ.ศ. 2539 แสนป้องกันตำแหน่งอีก 3 ครั้ง ชนะรวด แต่ในวันที่ 24 พฤศจิกายน ซึ่งตรงกับวันลอยกระทงของปีนั้น แสนต้องเสียตำแหน่งไปในการป้องกันครั้งที่ 10 อย่างไม่มีใครคาดคิด โดยการแพ้คะแนนเอกฉันท์ต่อ โฮเซ โบนิยา นักมวยรองแชมป์โลก WBA อันดับ 11 ชาวเวเนซุเอลา ที่ จังหวัดอุบลราชธานี ซึ่งการแข่งขันเป็นไปอย่างสูสี
ชีวิตหลังเสียแชมป์
แสนหยุดชกไปตลอดปี 2540 กลับมาชกอีกครั้งในปี 2541 โดยย้ายไปอยู่ในสังกัดของ "เสี่ยเน้า" วิรัตน์ วชิรรัตนวงศ์ และเลื่อนรุ่นไปชกในรุ่นซูเปอร์ฟลายเวท โดยมีเป้าหมายอยู่ที่แชมป์โลกของสภามวยโลก (WBC) รุ่นซูเปอร์​ฟลายเวท แต่ก็ไม่มีทีท่าว่าจะได้มีโอกาสชิงแชมป์ ต่อมา จึงกลับมาอยู่กับทรงชัย รัตนสุบรรณอีกครั้ง แต่ก็ไม่มีโอกาสได้ชิงแชมป์อีก ในช่วงท้ายของชีวิตการชกมวย ในปี พ.ศ. 2545 และ ปี พ.ศ. 2546 แสนเดินทางไปชกถึงประเทศญี่ปุ่นถึง 2 ครั้ง หนึ่งในนั้นได้พบกับ โจอิจิโร ทัตสึโยชิ อดีตแชมป์โลกของสภามวยโลก รุ่นแบนตัมเวทด้วย ซึ่งแสนเป็นฝ่ายแพ้ทีเคโอไปยกที่ 6 ก่อนจะแขวนนวมไป
ปัจจุบัน แสนทำงานเป็นผู้ฝึกสอนมวยไทยและมวยสากลให้แก่บุคคลทั่วไปซึ่งมีทั้งคนไทยและชาวต่างชาติ ในฐานะลูกจ้างของ สำนักงานพัฒนาการกีฬาและนันทนาการ (สกพ.,ปัจจุบันคือกรมพลศึกษา) โดยเริ่มทำงานมาตั้งแต่ปี พ.ศ. 2551 ได้รับเงินเดือนเดือนละ 8,000 บาท โดยหลังจากเสียแชมป์โลกไปแล้ว แสนได้ส่วนแบ่งเงินรางวัลมาทั้งหมดราว 10 ล้านบาท ได้ซื้อที่และปลูกบ้านให้พ่อกับแม่ได้อยู่อาศัยราว 3 ล้านบาท และไปซื้อที่ที่เขาใหญ่อีกประมาณ 5 ล้านบาท แต่ต่อมาที่ผืนนี้ต้องโดนยึด เนื่องจากแสนนำไปค้ำประกันให้เพื่อนคนหนึ่ง แล้วต่อมาเพื่อนคนนี้ทำธุรกิจล้มเหลวจึงถูกยึด ชีวิตจึงลำบาก ถึงขนาดต้องเลิกกับภรรยาเก่าที่มีลูกชายด้วยกัน 1 คน ในช่วงนั้นแสนไม่รู้จะทำอย่างไรจึงหันหน้าเข้าหาเหล้า  แสนดื่มอย่างหนักจนถึงขั้นเสียสติพูดจาไม่รู้เรื่อง เป็นระยะเวลาร่วม 10 ปี  จนกระทั่งได้ภรรยาคนปัจจุบันเตือนสติและอดีตอาจารย์ที่มหาวิทยาลัยการกีฬาแห่งชาติเข้ามาช่วยเหลือ โดยฝากฝังงานประจำในปัจจุบันให้
ในอนาคต แสนฝันอยากจะมีค่ายมวยเป็นของตัวเอง และเรื่องราวชีวิตของแสนได้ถูกดัดแปลงเป็นภาพยนตร์ไทยในเรื่อง ความรัก ศรัทธา ปาฏิหาริย์ 2 ตอน "ผู้พิทักษ์" ในปี พ.ศ. 2555
โปเกมอน ฮาร์ตโกลด์ และ โซลซิลเวอร์
โปเกมอนภาคฮาร์ตโกลด์และภาคโซลซิลเวอร์ (ポケットモンスターハートゴールド・ソウルシルバー (Poketto Monsutā Hātogōrudo & Sōrushirubā); ) เป็นวิดีโอเกมประเภทสวมบทบาทที่พัฒนาโดยเกมฟรีก จัดจำหน่ายโดยบริษัท โปเกมอน จำกัดและนินเท็นโด สำหรับเครื่องเล่นเกมพกพานินเท็นโด ดีเอส ออกจำหน่ายครั้งแรกที่ประเทศญี่ปุ่นเมื่อวันที่ 12 กันยายน พ.ศ. 2552, ที่ทวีปอเมริกาเมื่อวันที่ 4 มีนาคม พ.ศ. 2553, ที่ประเทศออสเตรเลียเมื่อวันที่ 25 มีนาคม พ.ศ. 2553, และที่ทวีปยุโรปเมื่อวันที่ 26 มีนาคม พ.ศ. 2553 ตัวเกมเป็นภาคสร้างใหม่ของ โปเกมอน โกลด์ และ ซิลเวอร์ โดยมีเนื้อหาของ โปเกมอน คริสตัล รวมอยู่ด้วย และเป็นส่วนหนึ่งของรุ่นที่สี่ในโปเกมอนซีรีส์
การขนส่งระบบรางในประเทศพม่า
การขนส่งระบบรางในประเทศพม่า มีระบบรางทั้งสิ้น 10296.01 km และมีสถานี 1,225 สถานี ใช้รางส่วนใหญ่เป็นรางขนาด 1 เมตร (มีเตอร์เกจ) ดำเนินการโดยการรถไฟเมียนมา (မြန်မာ့ မီးရထား, ) ภายใต้การดูแลของกระทรวงการรถไฟแห่งพม่า
ประวัติ
ระบบการขนส่งทางรางในประเทศพม่าเริ่มขึ้นเมื่อเดือนพฤษภาคม พ.ศ. 2420 ได้ตั้งบริษัท The Irrawaddy Valley State Railway ขึ้นมา โดยเส้นทางสายแรกคือ ย่างกุ้ง - แปร ระยะทางทั้งสิ้น 262 กิโลเมตร ทางรถไฟมีขนาดราง 1 เมตร (มีเตอร์เกจ) ถูกสร้างขึ้นในสมัยที่ตกเป็นอาณานิคมของประเทศอังกฤษ ต่อมาในปี พ.ศ. 2427 ได้เปิดเส้นทางย่างกุ้ง ผ่านพะโคจนถึง ตองอู มีระยะทางทั้งสิ้น 267 กิโลเมตร และได้ตั้งบริษัท The Sittang Valley State Railway จากนั้นได้เกิดสงครามอังกฤษ-พม่าครั้งที่สามเมื่อ พ.ศ. 2428 ในพม่าตอนบนโดยอังกฤษเป็นฝ่ายชนะสงครามจึงตกเป็นอาณานิคมของประเทศอังกฤษจึงได้มีการสร้างทางรถไฟส่วนต่อขยายเพิ่มจากตองอู - มัณฑะเลย์เมื่อ พ.ศ. 2432 และได้สร้างต่อขยายไปจากมัณฑะเลย์ - มิตจีนาเมื่อ พ.ศ. 2441 ในระหว่างที่สร้างต่อขยายไปจนถึงมิตจีนาได้ตั้งบริษัท Mu Valley State Railway ขึ้นมา แต่ไม่นานก็ได้มีการควบรวมทั้ง 3 บริษัทมาเป็นบริษัทการรถไฟพม่าเมื่อ พ.ศ. 2439 ต่อมาได้ได้มีการสร้างทางรถไฟต่อลงไปทางใต้จากพะโค - เมาะตะมะเมื่อ พ.ศ. 2450 โดยแยกจากสถานีพะโค
เมื่อ พ.ศ. 2485 ประเทศพม่ามีโครงข่ายทางรถไฟในประเทศรวม 3,313 กิโลเมตร ต่อมาเมื่อเกิดการรุกรานจากประเทศญี่ปุ่นในช่วงสงครามโลกครั้งที่ 2 ประเทศญี่ปุ่นได้สร้างทางรถไฟจากประเทศไทยเชื่อมไปยังประเทศพม่าเพื่อใช้เป็นเส้นทางยุทธศาสตร์ผ่านประเทศพม่า ในการก่อสร้างได้เกณฑ์เชลยศึกจากฝ่ายสัมพันธมิตรและกรรมกรจำนวนมากมาสร้างสายนี้ ในระหว่างการสร้างได้มีผู้เสียชีวิตเป็นจำนวนมากจากการสร้าง ในเวลาต่อมาจึงกลายเป็นชื่อที่นิยมเรียกโดยทั่วไปว่าทางรถไฟสายมรณะ และเมื่อสงครามสิ้นสุดลงทางรถไฟในประเทศพม่าได้รับความเสียหายอย่างหนัก ทำให้ทางรถไฟสามารถเปิดใช้งานได้เพียง 1,085 กิโลเมตร
หลังจากสงครามโลกสิ้นสุดลงได้มีความพยายามในการปรับปรุงโครงข่ายเส้นทางรถไฟของประเทศในช่วงคริสต์ทศวรรษที่ 1950 ต่อมาเมื่อ พ.ศ. 2504 สามารถกลับมาเปิดใช้งานเส้นทางรถไฟได้ถึง 3,020 กิโลเมตร ต่อมาในเดือนตุลาคม ปี พ.ศ. 2513 ได้เปิดเพิ่มอีก 36 กิโลเมตร ในปี พ.ศ. 2532 ประเทศพม่าได้เปลี่ยนชื่อเป็นประเทศเมียนมา จึงได้เปลี่ยนชื่อบริษัทเป็นการรถไฟเมียนมา เมื่อรัฐบาลทหารเข้ามามีอำนาจในปี พ.ศ. 2531 ได้มีโครงการก่อสร้างทางรถไฟเพิ่มขึ้นอีกจนกระทั่งเมื่อ พ.ศ. 2543 ประเทศพม่าสามารถมีทางรถไฟเพิ่มมากขึ้นได้ถึง 5,068 กิโลเมตร และมีการก่อสร้างเพิ่มเติมอีกทั้งมีการปรับปรุงเส้นทางเรื่อยมาจนถึงปัจจุบัน
กีฬามวยไทยในซีเกมส์ 2017
การแข่งขัน มวยไทย ในมหกรรมกีฬา ซีเกมส์ 2017 ในกรุง กัวลาลัมเปอร์ จัดขึ้นที่ ศูนย์นิทรรศการและแสดงสินค้ามาเทรด.
ตารางเหรียญรางวัล
ประเทศเจ้าภาพ
การขนส่งระบบรางในประเทศพม่า
โครงข่าย
มีสถานีรถไฟที่เปิดใช้งานอยู่ 960 สถานีในพม่า โดยมีสถานีรถไฟย่างกุ้งและสถานีรถไฟมัณฑะเลย์เป็นสถานีศูนย์กลาง
รถไฟวงแหวนย่างกุ้ง
เป็นระบบรถไฟชานเมืองในเขตย่างกุ้งและปริมณฑล มีระยะทาง 81 km จำนวน 39 สถานี มีผู้ใช้ราว 150,000 คนต่อวัน และมีขบวนรถไฟ 300 ขบวนวิ่งวนรอบทุกวัน
แผนการพัฒนาการเชื่อมต่อรถไฟระหว่างประเทศ
ประเทศพม่ายังไม่มีเส้นทางที่เชื่อมต่อระหว่างประเทศ ปัจจุบันมีแผนในการเชื่อมต่อกับประเทศเพื่อนบ้าน 3 ประเทศคือไทย จีน และอินเดีย - ทวาย-กาญจนบุรี (พุน้ำร้อน) เชื่อมต่อเส้นทาง E-W Corridor เส้นใต้ของไทย
- ตาน-พยูซะยะ-กาญจนบุรี (เจดีย์สามองค์) เส้นทางรถไฟสายมรณะเดิม
- เมียวดี-แม่สอด เชี่อมต่อเส้นทาง แม่สอด-ตาก-นครสวรรค์ E-W Corridor เส้นเหนือของไทย
บีบีเอ็มจีคอร์ปอเรชัน
บีบีเอ็มจีคอร์ปอเรชัน (BBMG Corporation;, sse: 601992) หรือชื่อเต็ม เป่ยจิงบิลดิงแมททีเรียลกรุ๊ปคอร์ปอเรชัน (Beijing Building Materials Group Corporation) เป็นผู้นำด้านการผลิตปูนซีเมนต์ รวมทั้งเป็นผู้พัฒนาอสังหาริมทรัพย์ ซึ่งมีสำนักงานใหญ่อยู่ที่กรุงปักกิ่ง ประเทศจีน นอกจากนี้ ยังเป็นผู้จำหน่ายวัสดุก่อสร้างที่ใหญ่ที่สุดในกรุงปักกิ่ง, เทียนจิน และมณฑลเหอเป่ย์
บีบีเอ็มจีคอร์ปอเรชันเป็นองค์กรรัฐวิสาหกิจ ร่วมกับบีบีเอ็มจีกรุ๊ปคอมพานีลิมิเต็ดซึ่งเป็นผู้ถือหุ้นใหญ่ในสัดส่วน 45% ของการถือหุ้น (เมื่อปลาย ค.ศ. 2010) บีบีเอ็มจีกรุ๊ปคอมพานีลิมิเต็ดเป็นองค์กรรัฐวิสาหกิจที่ได้รับการดูแลโดยคณะกรรมการบริหารและตรวจสอบสินทรัพย์รัฐวิสาหกิจของรัฐบาลเทศบาลปักกิ่ง
บริษัทนี้ได้จดทะเบียนในตลาดหลักทรัพย์ฮ่องกงใน ค.ศ. 2009 ด้วยราคาไอพีโอที่ 6.38 ดอลลาร์ฮ่องกงต่อหุ้น บริษัทนี้ดึงดูดห้านักลงทุนที่สำคัญ ซึ่งได้แก่ ไชน่าอินเวสท์เมนท์คอร์ปอเรชัน, ไชน่าไลฟ์อินซูแรนซ์, กลุ่มการลงทุนธนาคารแห่งประเทศจีน, โอช-ซิฟฟ์เฮดจ์ฟันด์ และโรเบิร์ต คว๊อค แห่งเคอร์รี่กรุ๊ป